
Ministru kabineta sēdes protokollēmums

Rīkojuma projekts "Par finanšu līdzekļu piešķiršanu no valsts budžeta programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt, ka rīkojumā paredzētais finansējums ir piešķirams arī par 2025. gada decembra izdevumiem valsts pārvaldes pakalpojumu pieteikšanas un fizisko personu reģistrācijas pasākumiem, jo, lai arī tie nav paredzēti kā izdevumu pozīcija Ministru kabineta apstiprinātajā pasākumu plānā atbalsta sniegšanai Ukrainas civiliedzīvotājiem Latvijas Republikā 2026. gadā, bet šādu izdevumu kompensēšana bija paredzēta Ukrainas civiliedzīvotāju atbalsta likuma redakcijā, kas bija spēkā līdz 2025. gada 31. decembrim, un Ministru kabineta apstiprinātajā pasākumā plānā atbalsta sniegšanai Ukrainas civiliedzīvotājiem Latvijas Republikā 2025. gadā.

